Մորնա Դորոթի Հուքեր

**Մորնա Դորոթի Հուքեր** (), բրիտանացի աստվածաբան և Նոր Կտակարանի մասնագետ։

## Վաղ կյանք և կրթություն
Մորնա Հուքերը ծնվել է Բեդինգթոնում 1931 թվականի մայիսի 19-ին։ Նա սովորել է Բրիստոլի համալսարանի  աստվածաբանության բաժնում, որն ավարտել է առաջին կարգի գերազանցության դիպլոմով, այնուհետև ստացել մագիստրոսի կոչում ։ Նա իր թեկնածուական թեզի վրա աշխատել է Մանչեստերի, ապա Դարհեմի համալսարաններում։

## Գիտական գործունեություն և հետազոտություններ
Նա դարձել է Դարհեմի համալսարանի արվեստի բաժնի գիտաշխատող։ 1961 թվականին նա ընտրվել է Լոնդոնի Քինգս քոլեջի  նախ ժամանակավոր, ապա մշտական դասախոս։ 1970 թվականին տեղափոխվել է Օքսֆորդի համալսարան, միաժամանակ հանդիսանալով Օքսֆորդի Լինաքր քոլեջի  գիտական անդամ ։

1976-1998 թվականներին նա զբաղեցրել է Քեմբրիջի համալսարանի «Լեդի Մարգարետ» պրոֆեսորի աթոռը   դառնալով առաջին կինը, ով ստացել է Քեմբրիջի աստվածաբանության դոկտորի գիտական աստիճան, իսկ 1998 թվականից հանդիսանում է էմերիտա (պատվավոր) պրոֆեսոր։ Նա ստացել է պատվավոր դոկտորի կոչումներ Բրիստոլի (1994) և Էդինբուրգի համալսարաններից (1997)։

Նա շարունակում է մնալ Ռոբինսոն քոլեջի գիտական անդամ, որին միացել է 1977 թվականին՝ որպես հիմնադիր անդամ։  Նա նաև Լոնդոնի Քինգս քոլեջի (1979) և Օքսֆորդի Լինաքր քոլեջի պատվավոր անդամ է։ Հուքերն առաջին կինն էր, ով 1988 թվականին ընտրվեց *Նոր Կտակարանի հետազոտողների միջազգային ընկերության* *նախագահ*։ Նա նաև առաջին կինն էր, ով դարձավ*«Աստվածաբանական հետազոտությունների ամսագրրի» համախմբագիր*։ Նա եղել  Մեթոդիստական եկեղեցու ակտիվ տեղական քարոզիչ, ինչպես նաև զբաղեցրել է  «Ուեսլի Հաուսի» (Wesley House) հոգաբարձուների խորհրդի նախագահի պաշտոնը։

Նրա գիտական հետաքրքրությունները ներառում են  վաղ քրիստոնեական գաղափարախոսությունը՝ հրեական աստվածաշնչյան ժառանգության համատեքստում։ Նրա հետազոտությունները կենտրոնացած են հատկապես Պողոս առաքյալի թղթերի, Մարկոսի ավետարանի, ինչպես նաև քրիստոսաբանության վրա։ Փրկաբանության (սոտերիոլոգիա) վերաբերյալ նրա տեսակետը արմինիական է։

## Անձնական կյանք
Նա աստվածաբան և մեթոդիստական եկեղեցու սպասավոր վերապատվելի Դեյվիդ Սթեյսիի այրին է և երբեմն հիշատակվում է Մորնա Հուկեր-Սթեյսի անվամբ ։

## Մրցանակներ
2004 թվականին  Բրիտանական ակադեմիան  նրան շնորհել է Բուրկիթի մեդալ Աստվածաշնչյան ուսումնասիրությունների համար։

## Հրատարակումներ
### Գրքեր

* *Jesus and the Servant: The Influence of the Servant Concept of Deutero-Isaiah in the New Testament* (1959)
* *The Son of Man in Mark* (1967)
* *What about the New Testament?* (jt. ed. 1975)
* *Interchange and atonement* (1978)
* *Studying the New Testament* (1979)
* *Pauline Pieces*/*A Preface to Paul* (1980)
* *Paul and Paulinism* (jt. ed. 1982)
* *Trial and tribulation in Mark XIII* (1983)
* *The Message of Mark* (1983)
* *Continuity and Discontinuity: Early Christianity in Its Jewish Setting* (1986)
* *From Adam to Christ: Essays on St Paul* (1990)
* *The Gospel according to St Mark* (1993)
* *Not Ashamed of the Gospel: New Testament Interpretations of the Death of Christ* (1994)
* *The Signs of a Prophet: The prophetic actions of Jesus* (1997)
* *Beginnings: Keys that open the Gospels* (1997)
* *Endings: Invitations to discipleship* (2003)
* *Paul: A short introduction* (2003)
* *Not in Word Alone* (ed. 2003)
* *Paul: A beginner's Guide* (2008)

### Հոդվածներ
* 

## Ծանոթագրություններ

## Աղբյուրներ
* 
* 
* 
* 
* 
* 
* 
* 

Կատեգորիա:Բրիստոլի համալսարանի շրջանավարտներ
Կատեգորիա:Բրիտանացի կին գրողներ
Կատեգորիա:Մանչեսթերի համալսարանի շրջանավարտներ
Կատեգորիա:Միացյալ Թագավորություն
Կատեգորիա:Քեմբրիջի համալսարանի շրջանավարտներ